Herra forseti . Ég held að þetta sé einmitt svona endurómur , orð hv. þm. Gunnars Braga Sveinssonar , þau endurómi áhyggjur margra þegar hann lýsir því hvernig hann sjái fyrir sér að fjórði og fimmti og síðari pakkar komi hingað inn eins og á færibandi . Það er ekkert í meðförum málsins sem snýr að innleiðingu þriðja orkupakkans sem gefur tilefni til þess að sérstakar varnir verði reistar á síðari stigum umfram það sem gert hefur verið nú þegar gagnvart þriðja orkupakkanum og virðist tiltölulega haldlítið þegar grannt er skoðað . Þekkir hv. þingmaður í ljósi fyrri starfa sinna einhver sambærileg dæmi um að við höfum farið okkur ( Forseti hringir . ) of hægt í að sækja undanþágur , eða þá að þær hafi verið útfærðar með þeim hætti að þær hafa ekki haldið þegar á reyndi ?